Ο **Έρβιν Θάλμπεργκ** (*Irving Thalberg*, 30 Μαΐου 1899 – 14 Σεπτεμβρίου 1936) ήταν ένας από τους σημαντικότερους Αμερικανούς παραγωγούς ταινιών κατά τα πρώτα χρόνια της Χρυσής εποχής του Χόλιγουντ. Τον αποκαλούσαν *Το Χρυσό Αγόρι* για το νεαρό της ηλικίας του, την ικανότητά του να επιλέγει τα κατάλληλα σενάρια, τους κατάλληλους ηθοποιούς και το κατάλληλους κινηματογραφιστές ώστε να δημιουργηθούν μερικές από τις πιο αξιομνημόνευτες ταινίες της δεκαετίας του '30 όπως *Γκραντ Οτέλ (Grand Hotel, 1932)*, *Τα Τέρατα (Freaks, 1932)*, *Οι Θάλασσες της Κίνας (China Seas, 1935)*, *Ναυτική Ανταρσία (Mutiny on the Bounty, 1935)*, *Μια Νύχτα στην Όπερα (A Night at the Opera, 1935)*, *Η Κυρία με τις Καμέλιες (Camille, 1936)* και *Υπό το βλέμμα του Βούδα (The Good Earth, 1937)*. Οι ταινίες που παρήγαγε είχαν διεθνή απήχηση κι όπως τόνισε ο βιογράφος του Ρόλαντ Φλαμίνι: *Παρουσίαζαν μια γοητευτική εικόνα του αμερικανικού τρόπου ζωής, χαρακτηρίζονταν από ζωντάνια και υποστήριζαν τη δημοκρατία και την προσωπική ελευθερία*. Ο Θάλμπεργκ ήταν επίσης ένας από τους ιδρυτές της Αμερικανικής Ακαδημίας Κινηματογραφικών Τεχνών και Επιστημών.. Μετά το θάνατό του η ακαδημία καθιέρωσε το τιμητικό βραβείο Irving Thalberg αφιερωμένο στη μνήμη του.

Ο Θάλμπεργκ γεννήθηκε στο Μπρούκλιν της Νέας Υόρκης το 1899. Μετά τη γέννα του, του διέγνωσαν ότι έπασχε από συγγενή καρδιακή νόσο και του είπαν ότι η κατάστασή του θα τον οδηγούσε στο θάνατο πριν κλείσει τα τριάντα. Μετά την αποφοίτησή από το Λύκειο, παρακολούθησε νυχτερινά μαθήματα δακτυλογραφίας, ενώ παράλληλα δούλευε ως υπάλληλος σε μαγαζί το πρωί. Έπειτα έπιασε δουλειά ως γραμματέας στα γραφεία της εταιρίας Universal Pictures στη Νέα Υόρκη κι έπειτα προβιβάστηκε σε διευθυντή της εταιρίας στο Λος Άντζελες. Έτσι ξεκίνησε να ασχολείται με την παραγωγή ταινιών όπως τη βωβή εκτέλεση του μυθιστορήματος του Βίκτωρος Ουγκό *Η Παναγία των Παρισίων*. 

Στη συνέχεια έγινε συνεργάτης του Λούι Μπι Μάγιερ, διευθυντή της Metro-Goldwyn-Mayer μετά τη συγχώνευση των τριών εταιριών. Του ανατέθηκε ο ρόλος του διευθυντή παραγωγής της εταιρίας σε ηλικία 24 ετών και μετά από τρία χρόνια η MGM έγινε το πιο επιτυχημένο στούντιο του Χόλιγουντ, ως αποτέλεσμα της δικής του δουλειάς. Κατά τα 12 χρόνια που εργάστηκε για την εταιρία μέχρι και το θάνατό του το 1936 επέβλεψε την παραγωγή 400 ταινιών, οι περισσότερες από τις οποίες έφεραν το όνομα του και χαρακτηρίζονταν από καινοτομίες. Μερικές από τις καινοτομίες που υιοθέτησε ο Θάλμπεργκ ήταν η άμεση επαφή και συνεννόηση με τους σεναριογράφους, οι δοκιμαστικές προβολές για να υπάρχει μια ιδέα πάνω στην υποδοχή των ταινιών από το κοινό και η επανάληψη των γυρισμάτων προκειμένου να διορθωθούν λάθη πάνω στην ταινία. Ο Θάλμπεργκ ήταν επίσης ένας από τους συγγραφείς του *Κώδικα Παραγωγής* του Χόλιγουντ, με τους κανόνες πάνω στην ηθική των ταινιών. Ήταν ένας από τους πρώτους παραγωγούς του Χόλιγουντ που υποστήριξαν τη μεταφορά θεατρικών έργων και αριστουργημάτων της λογοτεχνίας στη μεγάλη οθόνη, κατά τις δεκαετίες του '20 και του '30.

Ο Θάλμπεργκ προώθησε μια σειρά νέων αστεριών όπως ο Λον Τσάνεϊ, ο Ραμόν Νοβάρο, ο Τζον Γκίλμπερτ, η Τζόαν Κρόφορντ, ο Κλαρκ Γκέιμπλ, η Γκρέτα Γκάρμπο, η Τζιν Χάρλοου, ο Γουάλας Μπίρι, η Λουίζ Ράινερ, ο Λάιονελ Μπάριμορ και η Νόρμα Σίρερ την οποία νυμφεύθηκε το 1927 κι έμειναν παντρεμένοι μέχρι και το θάνατό του. Την περίοδο του θανάτου του, εργαζόταν για την παραγωγή της ταινίας *Ένα Σκάνδαλο στις Κούρσες (A Day at the Races, 1937)* με πρωταγωνιστές τους Αδελφούς Μαρξ.

Επιλεγμένη φιλμογραφία
----------------------

* *Η Απληστία (Greed, 1924)*
* *Μπεν Χουρ (Ben-Hur: A Tale of the Christ, 1925)*
* *Ο Πειρασμός (The Temptress, 1926)*
* *Σαρξ και Διάβολος (Flesh and the Devil, 1927)*
* *Ο Πρίγκηψ Φοιτητής (The Student Prince in Old Heidelberg, 1927)*
* *Ο Λευκός Μάγος (West of Zanzibar, 1928)*
* *Ο Άνθρωπος των Μαζών (The Crowd, 1928)*
* *Show People, 1928*
* *The Adventurer, 1928)*
* *Χόλιγουντ Ρεβί (The Hollywood Revue of 1929, 1929)*
* *Η Μελωδία του Μπρόντγουεϊ (The Broadway Melody, 1929)*
* *His Glorious Night, 1929*
* *Το Φίλημα (The Kiss, 1929)*
* *Μετά το Διαζύγιο (The Divorcee, 1930)*
* *Άννα Κρίστι (Anna Christie, 1930)*
* *Όταν μια Γυναίκα Αγαπά (Let Us Be Gay, 1930)*
* *Στα Κάτεργα (The Big House, 1930)*
* *Τζένι Λιντ (A Lady's Morals, 1930)*
* *Προσωπιδοφόρος Ληστής (Billy the Kid, 1930)*
* *Η Λέσχη των Τριών (The Unholy Three, 1930)*
* *Ελεύθερες ψυχές (A Free Soul, 1931)*
* *Το Σφάλμα μιας Μητέρας (The Sin of Madelon Claudet, 1931)*
* *Ο Πρωταθλητής (The Champ, 1931)*
* *Μάτα Χάρι (Mata Hari, 1931)*
* *Trader Horn, 1931*
* *Private Lives, 1931*
* *Τα Τέρατα (Freaks, 1932)*
* *Το Λυκόφως των Τσάρων (Rasputin and the Empress, 1932)*
* *Η Δύσκολη Στιγμή (Letty Lynton, 1932)*
* *Όπως με Ποθείς (As You Desire Me, 1932)*
* *Όταν Ξυπνά το Παρελθόν (Smilin' Through, 1932)*
* *Μια Γυναίκα Πειρασμός (Red Dust, 1932)*
* *Παράξενο Ιντερλούδιο (Strange Interlude, 1932)*
* *Ξανθός Πειρασμός (Bombshell, 1933)*
* *Μις Μπάρετ (The Barretts of Wimpole Street, 1934)*
* *The Merry Widow, 1934*
* *Ναυτική Ανταρσία (Mutiny on the Bounty, 1935)*
* *Μια Νύχτα στην Όπερα (A Night at the Opera, 1935)*
* *Οι Θάλασσες της Κίνας (China Seas, 1935)*
* *Όχι Πια Γυναίκες (No More Ladies, 1935)*
* *Η Κυρία με τις Καμέλιες (Camille, 1936)*
* *Ρωμαίος και Ιουλιέτα (Romeo And Juliet, 1936)*
* *Ρόδα τ' Απρίλη (Maytime, 1937)*
* *Υπό το βλέμμα του Βούδα (The Good Earth, 1937)*
* *Ένα Σκάνδαλο στις Κούρσες (A Day at the Races, 1937)*
* *Μαρία Αντουανέτα (Marie Antoinette, 1938)*

### Διευθυντής εκτέλεσης παραγωγής

* *Γκραντ Οτέλ (Grand Hotel, 1932)*
* *What Every Woman Knows, 1934*
* *Riffraff, 1936*

### Ως σεναριογράφος

* *The Trap, 1922*
* *The Dangerous Little Demon, 1922*

Παραπομπές
----------

1. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb13497326b. Ανακτήθηκε στις 10  Οκτωβρίου 2015.
2. 1 2  «Encyclopædia Britannica» (Αγγλικά) biography/Irving-Thalberg. Ανακτήθηκε στις 9  Οκτωβρίου 2017.
3. 1 2  (Αγγλικά) *SNAC*. w6nw1g36. Ανακτήθηκε στις 9  Οκτωβρίου 2017.
4. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 15  Δεκεμβρίου 2014.
5. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 31  Δεκεμβρίου 2014.
6. ↑  *LIBRIS*. 26  Μαρτίου 2018. libris.kb.se/katalogisering/0xbflwbj05gbjvd. Ανακτήθηκε στις 24  Αυγούστου 2018.
7. ↑  Ανακτήθηκε στις 4  Μαρτίου 2021.
8. ↑  p24961.htm#i249605. Ανακτήθηκε στις 7  Αυγούστου 2020.
9. 1 2  Darryl Roger Lundy: (Αγγλικά) *The Peerage*.
10. ↑  Ανακτήθηκε στις 6  Ιουνίου 2021.
11. ↑  Flamini, Roland. *Thalberg: The Last Tycoon and the World of M-G-M*, Crown (1994)
12. ↑  Pawlak, Debra. «The Story of the First Academy Awards». The Mediadrome. Αρχειοθετήθηκε από το πρωτότυπο στις 30 Δεκεμβρίου 2006. Ανακτήθηκε στις 23 Απριλίου 2007.

Εξωτερικοί σύνδεσμοι
--------------------

* Έρβιν Θάλμπεργκ Αρχειοθετήθηκε 2016-03-04 στο Wayback Machine. σελίδα στον ιστότοπο Cine.gr (Ελληνικά).

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 40183876
* LCCN: n82249003
* ISNI: 0000 0000 8375 2283
* GND: 119239566
* SELIBR: 334636
* SUDOC: 076178641
* BNF: cb13497326b (data)
* NLA: 36580062
* BNE: XX4926288

 |

 |